### | | | | --- | --- | | | | | --- | | **Byråd** 28. august 2018 Sagsnr. 710-2007-12979 Dok.nr. 710-2018-220606 Sagsbehandler DPJMH | | 122.                2. behandling af Byrådets forretningsorden - Åbent

###

|  |  |
| --- | --- |
| Tidl. politisk behandling | BY, 26.06.18, pkt. 97 |
| Forventet sagsgang | ØK, BY, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet godkendte 26. juni 2018 forslag til ændringer i
Byrådets forretningsorden og videresendte forretningsordenen til 2. behandling på
Byrådets møde 28. august 2018 med henblik på endelig godkendelse.

Byrådet vedtager selv sin forretningsorden.
Sammenlægningsudvalget for den nye Favrskov Kommune godkendte 28. november 2006
forretningsordenen for Byrådet, og 30. august 2011 godkendte Byrådet en
opdatering af forretningsordenen.

Forretningsordenen indeholder først og fremmest de
processuelle regler for Byrådets virksomhed, herunder indkaldelse til møder,
vedtagelse af dagsorden, afstemninger m.v. Forretningsordenen er udarbejdet med
udgangspunkt i Indenrigsministeriets vejledende normalforretningsorden for
kommuner fra 1969. Ifølge normalforretningsordenen skal ændringer i samt tillæg
til forretningsordenen undergives to behandlinger i Byrådet.

Da ændringer i forretningsordenen kræver to behandlinger,
vil Byrådet blive forelagt forretningsordenen til endelig godkendelse på
Byrådets møde 28. august 2018.

**VURDERING**

Det foreslås, at forretningsordenen opdateres således, at
det fremgår, at byrådsmøderne transmitteres på nettet, at byrådsmedlemmerne
anvender mikrofonsystemet, når de ønsker ordet, og at afstemning sker via det
elektroniske afstemningssystem. Der er samtidigt indsat bestemmelser om,
hvordan man forholder sig, hvis mikrofonsystemet og det elektroniske
afstemningssystem er ude af drift.

Derudover er der foretaget en række sproglige ændringer med
henblik på at gøre sproget mere nutidigt end i normalforretningsordenen fra
1969.

Forslag til ændringer er markeret i vedlagte udkast til
forretningsorden.

Det bemærkes, at Lokalavisen Favrskov har spurgt, om de må
optage video under byrådsmøderne. Retten til at optage film og lyd under
byrådsmøderne er ikke lovreguleret, men det følger af en højesteretsdom fra
1972, at optagelse af lyd kræver Byrådets tilladelse.

Henset til, at byrådsmøderne i dag live-streames, og at der
efterfølgende er adgang til optagelserne på leverandørens hjemmeside
(www.kommune-tv.dk), er det vurderingen, at borgerne har gode muligheder for at
følge med i Byrådets arbejde. På den baggrund vurderes det, at der ikke er
behov for at tillade pressen at optage fra byrådsmøderne.

Der er endvidere lagt vægt på, at det vil være
uhensigtsmæssigt at tillade optagelser fra tilhørerpladserne, idet halvdelen af
byrådsmedlemmerne sidder med ryggen til og derfor kun vil kunne filmes
bagfra.

**ØKONOMI**

Der er ingen økonomiske
konsekvenser.

**INDDRAGELSE**

Forretningsordenen har været
drøftet på Byrådets seminar 2. maj 2018.

**INDSTILLING**

Kommunaldirektøren indstiller til Byrådet:

1.    At forslag til forretningsorden for Byrådet
godkendes endeligt.

**BESLUTNING**

**Bilag**

|  |  |
| --- | --- |
| Forretningsorden - udkast | 710-2018-120242 |
| Forretningsorden gældende fra 28. august 2018 | 710-2018-220650 |